經數: 一六○六

經名: 大乘阿毘達磨雜集論卷第二

頁數: 七○一

上      欄

故. 由有因果相續轉故. 若此因果已生已滅

立. 過去時. 此若未生立未來時. 已生未滅立

現在時

方者. 謂卽於東西南北四維上下因果差別

假立爲方. 何以故. 卽於十方因果遍滿假說

方故. 當知此中唯說色法所攝因果. 無色之

法遍布處所無功能故

數者. 謂於諸行一一差別. 假立爲數. 一一差

別者於一無別二三等數不應理故

和合者. 謂於因果衆緣集會. 假立和合. 因果

衆緣集會者. 且如識法因果相續. 必假衆緣

和會. 謂根不壞境界現前能. 生此識作意正

起. 如是於餘一切如理應知

如是等心不相應行法. 唯依分位差別而建

立故. 當知皆是假有. 謂於善不善等增減. 分

位差別建立一種. 於心心法分位差別建立

三種. 於住分位差別建立一種. 於相似分位

差別建立一種. 於相分位差別建立四種. 於

言說分位差別建立三種. 於不得分位差別

建立一種. 於因果分位差別建立餘種. 因果

者. 謂一切有爲法能生餘故名因. 從餘生故

名果

云何建立識蘊. 謂心意識差別

心者. 謂蘊界處習氣所熏. 一切種子阿賴耶

識. 亦名異熟識. 亦名阿陀那識. 以能積集諸

習氣故. 習氣者. 謂由現行蘊等令彼種子皆

得增益. 一切種子識者. 謂能生蘊等諸法種

子所積集故. 阿賴耶識者. 謂能攝藏諸法種

子故. 又諸有情取爲我故. 異熟識者. 先業所

中       欄

生故. 阿1陀那識者. 謂能數數令生相續. 持

諸2根等令不壞故. 又言心者. 謂能積集一切

法習氣故

云何知有阿賴耶識. 若無此識. 執受初明了

種子業身受無心定命終無. 皆不應理. 釋此

伽他. 如攝決擇分說. 由八種相. 證阿賴耶識

決定是有. 謂若離阿賴耶識依止執受不可

得故. 最初生起不可得故. 明了生起不可得

故. 種子體性不可得故. 業用體性不可得故.

身受體性不可得故. 處無心定不可得故. 命

終之識不可得故. 云何依止執受不可得耶.

由五因故. 謂阿賴耶識先行因感眼等. 轉識

現緣因發. 如說根境作意力故諸轉識生. 乃

至廣說. 是名初因. 又六識身善惡可得. 是第

二因. 又六識身一類異熟無記性攝必不可

得. 是第三因. 又六識身各別依轉. 隨所依止

彼識生時. 卽應彼識執所依止. 餘無執受不

應道理. 設許執受亦不應理. 以離識故. 是第

四因. 又所依止應成數數執受過失. 所以者

何. 由彼眼識於一時轉一時不轉. 餘識亦爾.

是第五因

云何最初生起不可得耶. 謂設有難言. 若有

阿賴耶識. 應一有情二識俱起. 應告彼曰. 汝

於非過妄生過想. 容有二識俱時轉故. 所以

者何. 猶如有一俱時欲見乃至欲識. 隨有一

識. 最初生起不應道理. 何以故. 爾時作意無

有差別. 根及境界不壞現前. 何因緣故識不

俱轉

云何明了生起不可得耶. 謂若有定執識不

下     欄

俱生. 與眼等識俱行一境. 明了意識應不可

得. 所以者何. 若時隨憶曾所受境. 爾時意識

不明了生. 非於現境所生意識. 得有如是不

明了相. 是故應信諸識俱轉. 或應許彼第六

意識無明了性

云何種子體性不可得耶. 謂六轉識身各各

異故. 所以者何. 此六轉識從善無間不善性

生. 不善無間善性復生. 從二無間無記性生.

下界無間中界生. 中界無間妙界生. 妙界無

間乃至下界生. 有漏無間無漏生. 無漏無間

有漏生世間無間出世生. 出世無間世間生.

非如是相識爲種子體應正道理. 又心相續

長時間斷經久流轉不息. 是故轉識能持種

子不應道理. 云何業用不可得耶. 謂若無諸

識同時生. 起業用俱轉不應道理. 所以者何.

略說識業有四種. 謂了別外器. 了別依止. 能

了別我. 了別境界. 如是四種識了別業. 一一

刹那俱現可得. 非於一識一刹那中有如是

等差別業用. 是故必有諸識俱起

云何身受體性不可得耶. 謂如有一. 或如理

思. 或不如理思. 或不思惟. 或復推尋. 若心

在定若不在定. 身受生起非一衆多. 若無阿

賴耶識如是身受應不可得. 旣現可得. 是故

定有阿賴耶識

云何處無心定不可得耶. 如世尊說. 入無想

定及滅盡定. 當知爾時識不離身. 若無阿賴

耶識. 爾時識應離身. 識若離身便應捨命. 非

謂處定

云何命終之識不可得耶. 謂臨命終時識漸

經數: 一六○六

經名: 大乘阿毘達磨雜集論卷第二

頁數: 七○二

上      欄

捨離所依身分. 發起冷觸或上或下. 非彼意

識有時不轉. 故知唯有阿賴耶識. 能執持身

隨於身分. 若捨此識冷觸可得身無覺受. 意

識不然. 是故若無阿賴耶識. 命終之識必不

可得

意者. 謂一切時緣阿賴耶識. 思度爲性. 與四

煩惱□相應. 謂我見我愛我慢無明. 又此意

遍行. 一切善不善無記位. 唯除聖道現前若

處滅盡定及在無學地. 又復六識以無間滅

識爲意. 當知此中由所緣故. 釋義故相應故

生起時故. 顯了於意. 何故聖道現前無染汚

意耶. 由勝義智與我見現行極相違故. 出聖

道後. 從阿賴耶識復更現起. 以有學位未永

斷故. 又滅盡定望無想定. 極寂靜故. 此染汚

意不得現行. 無間滅意者. 由隨覺故. 無褒覺

義是意義. 當知此中隨顯相說

識者. 謂六識身眼識乃至意識眼識者. 謂依

眼緣色了別爲性. 耳識者. 謂依耳緣聲了別

爲性. 鼻識者. 謂依鼻緣香了別爲性. 舌識

者. 謂依舌緣味了別爲性. 身識者. 謂依身緣

觸了別爲性. 意識者. 謂依意緣法了別爲性.

當知此中由所依故. 所緣故自性故. 建立於

識. 云何建立界. 謂色蘊卽十界眼等五根界.

色等五境界及法界一分. 受想行蘊卽法界

一分. 識蘊卽七識界. 謂眼等六識界及意界.

何故建立界處無別相耶. 建立蘊中已說眼

等各別相故. 是故從諸蘊中出界建立. 從諸

界中出處建立

何等界法蘊不攝耶. 法界中無爲法蘊所不

中        欄

攝. 此無爲法. 復有八種. 謂善法眞如. 不善法

眞如. 無記法眞如. 虛空非擇滅擇滅. 不動及

想受滅

如是建立八無爲中. 當知所依差別故. 分析

眞如假立三種. 不由自性故. 善法眞如者. 謂

無我性空性. 無相實際. 勝義法界. 何故眞如

說名眞如. 由彼自性無變異故. 謂一切時無

我實性無改轉故說無變異. 當知此則是無

我性. 離二我故. 何故復說此名空性. 一切雜

染所不行故. 所以者何. 由緣此故能令一切

諸雜染事悉皆空寂. 雖復有時說有雜染. 當

知但是客塵煩惱之所染汚. 何等名爲客塵

染汚. 謂由未拔所取能取種子故. 令依他性

心二行相轉. 非法性心. 以諸法法性自性淸

淨故. 何故復說此名無相. 諸相寂靜故. 諸相

者. 謂色受等乃至菩提. 諸所戱論. 眞如性中

彼相寂滅. 故名無相. 何故復說此名實際. 無

倒所緣故. 實者. 謂無[&FFFF]#倒. 此處究竟故名爲

1實際. 過無我性更無所心故. 何故復說此名

勝義. 最勝聖智所行處故. 何故復說此名法

界. 一切聲聞獨覺諸佛妙法所依相故. 如善

法眞如. 當知不善法眞如無記法眞如亦爾.

虛空者. 謂無色性. 容受一切所作業故. 無色

性者. 謂唯違於色. 無性相法意識境界. 是名

虛空. 意識境界者. 謂法界攝故. 唯違色言. 爲

別受等共有眞如擇滅非擇滅無常性等. 雖

[&FFFF]#角等亦是無性. 然彼不與諸法相違. 以彼

唯是畢竟無故. 又[&FFFF]#角等非唯違色. 由與受

等諸法共故. 是故唯說與色相違無性相言.

下       欄

爲別受等無色之法. 何以故. 受等自體是有

性相非無性相故

非擇滅者. 謂是滅非離繫. 不永害隨眠故. 擇

滅者. 謂是滅是離繫. 永害隨眠故

不動者謂已離遍淨欲. 未離上欲. 苦樂滅無

爲

想受滅者. 謂已離無所有處欲. 止息想作意

爲先故. 諸不□行心*心法. 及□行一分心

*心法滅. 無爲

當知. 此中有二種應斷法. 謂諸煩惱及此所

依受. 受有二種. 謂變異及不變異. 如其次第

苦樂非苦樂當知煩惱斷故. 建立擇滅二受

斷故. 如其次第建立不動及受想滅. 煩惱斷

者. 諸除此品[&FFFF]#重所得轉依. 受斷者. 謂除此

能治定障所得轉依. 是故得第二靜慮時. 雖

證苦滅而不建立無爲. 以變異受未盡斷故.

又若五種色若受想行識. 及此所說八無爲

法. 如是十六總名法界

云何建立處. 謂十色界卽十色處. 七識界卽

意處. 法界卽法處

由此道理諸蘊界處三法所攝. 謂色蘊法界

及與意處. 由色蘊攝十色界. 法界卽攝法界.

意處攝七識界. 是故三法攝一切法

如是建立蘊界處已. 今乘此義應更分別. 問

眼耳與鼻各有二種. 云何不立二十一界. 答

彼雖有二然界不別. 所以者何. 其相相似俱

眼相故. 所作相似俱於眼境. 眼識一所作故.

如是耳鼻隨理應知. 爲身端嚴各生二種. 何

以故. 如是分布一界二所身得端嚴. 不由餘

經數: 一六○六

經名: 大乘阿毘達磨雜集論卷第二

頁數: 七○三

上      欄

故. 問爲常依一一眼故眼識得生. 爲亦依二

耶. 答亦得依二. 明了取故. 所以者何. 若俱

開二眼取色明了非如開一譬如一室俱然二

燈. 同發一光照極明了. 如是一光依二燈轉

當知此中道理亦爾. 問於一一根門種種境

界俱現在前. 於此多境爲有多識次第而起.

爲俱起耶. 答唯有一識種種行相俱時而起.

若諸段食與舌根合. 當知身舌二識□俱時

起. 又聲1間斷故. 不從異處展轉生起相續

往趣餘方. 然譬於燈置在自處. 能於一時隨

其勢力遍發光明. 聲頓遍發理亦如是. 問何

故於近障聲聞不明了. 答聲有對故. 於障細

隙微少而生故不明了. 問於六識中幾有分

別. 答唯一意識由三分別故有分別. 三分別

者. 謂自性分別. 隨念分別. 計度分別. 自性

分別者. 謂於現在所受諸行自相行分別. 隨

念分別者. 謂於昔曾所受諸行追念行分別.

計度分別者. 謂於去來今不現見事思□行

分別. 復有七種分別. 謂於所緣任運分別. 有

相分別. 無相分別. 尋心分別. 伺察分別. 染

汚分別. 不染汚分別. 初分別者. 謂五識身如

所緣相無異分別. 於自境界任運轉故. 有相

分別者. 謂自性隨念二種分別. 取過現境種

種相故. 無相分別者. 謂希心未來境行分別.

所餘分別皆用計度分別以爲自性. 所以者

何. 以思度故. 或時尋心. 或時伺察. 或時染

汚. 或不染汚. 種種分別. 問若了別色等故名

爲識. 何故但名眼等識. 不名色等識耶. 答以

依眼等五種解釋道理成就. 非於色等. 何以

中        欄

故. 眼中之識故名眼識. 依眼處所識得生故.

又由有眼識得有故. 所以者何. 若有眼根眼

識定生. 不盲瞑者乃至闇中亦能見故. 不由

有色眼識定生. 以盲瞑者不能見故. 又眼所

發識故名眼識. 由眼變異識亦變異. 色雖無

變識有變故. 如迦末羅病損壞眼根. 於靑

等色皆見爲黃. 又屬眼之識故名眼識. 由識

種子隨逐於眼而得生故. 又助眼之識故名

眼識. 作彼損益故. 所以者何. 由根合識有所

領受令根損益. 非境界故. 又如眼之識故名

眼識. 俱有情數之所攝故. 色則不爾. 不決定

故. 眼識旣然餘識亦爾. 問爲眼見色. 爲識等

耶. 答非眼見色亦非識等. 以一切法無作用

故. 由有和合假立爲見. 又由六相. 眼於見色

中最勝非識等. 是故說眼能見諸色何等爲

六. 一由生因. 眼能生彼故. 二由依處. 見依

眼故. 三由無動轉. 眼常一類故. 四由自在

轉. 不待緣合念念生故. 五由端嚴. 轉由此莊

嚴所依身故. 六由聖敎. 如經中說. 眼能見

色故. 如是所說六種相貌. 於識等中皆不可

得. 識動轉者. 當知多種差別生起. 何故無爲

立在界處不在蘊耶. 無蘊義故. 所以者何. 色

等諸法有去來等種種差別總略積聚說名爲

蘊. 聚積義是蘊義常住之法無有此義. 是故

無爲非蘊所攝. 何故卽如是法以蘊界處門

差別說耶. 欲令所化有情於廣略門生善巧

故. 所以者何. 於蘊門中略說色識. 於界處門

隨其所應廣說十七. 又於蘊門廣說受等. 於

界處門略說爲一法界法處. 又蘊門中唯說

下       欄

建立有爲法相. 界門廣說建立能取所取及

取體性處門唯說建立能取所取. 由此唯顯

取生門故. 已辯傍乘義. 今當釋本文

問如經中說眼及眼界. 若眼亦眼界耶. 設眼

界亦眼耶答或有眼非眼界. 謂阿羅漢最後

眼. 或有眼界非眼. 謂處卵Ｃ□邏2藍時. □

部陀時. 閉尸時. 在母腹中若不得眼. 設得

已失. 若生無色. 異生所有眼因或有眼亦眼

界謂於餘位. 或有無眼無眼界. 謂已入無餘

涅槃界. 及諸聖者生無色界. 如眼與眼界. 如

是耳鼻舌身與耳等界. 隨其所應盡當知. 阿

羅漢最後眼者. 謂入涅槃時最後刹那. 爾時

眼非眼界. 非餘眼因故. 無色界異生有眼因

者. 謂從彼退墮當生有色界. 以阿賴耶識持

眼種子定當生眼故. 3生彼衆聖不退還故. 無

有眼界. 有身界無身者. 謂唯生無色界異生.

彼唯有身因故. 非處卵Ｃ等. 彼必有身故. 若

身壞滅壽命亦無. 問若有意亦意界耶. 設有

意界亦意耶. 答或有意非意界. 謂阿羅漢最

後意. 或有意界非意. 謂處滅定者所意因.

或有意亦意界. 謂於所餘位. 或有無意無意

界. 謂已入無. 餘涅槃界. 唯有意界非意. 中

所以不取入無想定者. 以彼有染汚意故. 問

若生長彼地卽. 用彼地眼還見彼地色耶. 答

或有卽用彼地眼還見彼地色. 或復餘地. 謂

生長欲界用欲行眼還見欲行色. 或用色行

眼見色行色. 或用上地眼見下地色. 如以眼

對色. 如是以耳對聲. 如生長欲界. 如是生長

色界. 生者. 謂初受生時. 長者. 謂後增長. 若

經數: 一六○六

經名: 大乘阿毘達磨雜集論卷第三

頁數: 七○四

上       欄

生長欲界卽以欲行鼻舌身. 還嗅嘗覺欲行

香味觸. 若生長色界卽以色行身. 還覺自地

觸. 彼界自性定無香味. 離段食貪故. 由此道

理亦無鼻舌兩識若生長欲界卽以欲行意了

三界法及無漏法. 如生長欲界. 如是生長色

界. 若生長無色界. 以無色行意了無色行自

地法及無漏法. 若以無漏意了三界法及無

漏法. 無色行意了無色行自地法及無漏法

者. 謂依聖弟子說. 若外異生唯了自地法若

住此法者. 或有由先聞熏習力. 亦緣上地爲

起彼故

問何故諸蘊如是次第. 答由識住故. 謂四識

住及識. 又前爲後依故. 如其色相而領受故.

如所領受而了知故. 如所了知而思作故. 如

所思作隨彼彼處而了別故. 如其色相而領

受者. 謂由隨順樂受等根境二力故. 樂受等

生. 如所領受而了知者. 謂隨所受取諸相故.

如所了知而思作者. 謂隨所想造諸業故. 如

所思作隨彼彼處而了別者. 謂隨所作業於

諸境界及異趣中識轉變故. 又由染汚淸淨

故. 謂若依是處而起染淨. 若由領受取相造

作故. 染汚淸淨. 若所染汚及所淸淨. 由此理

故說蘊次第. 若依是處起染淨者. 謂依有根

身. 若由領受者. 謂由有染無染等受. 如其次

第染汚淸淨. 若由取相造作者. 謂由如理不

如理轉故. 如其次第染汚淸淨. 若所染汚及

所淸淨者. 謂心有[&FFFF]#重無[&FFFF]#重生故

何故諸界如是次第. 由隨世事差別轉故. 云

何世事差別而轉. 謂諸世間最初相見. 旣相

中     欄

見已更相問訊. 旣問訊已卽受沐浴塗香花

□. 次受種種上妙飮食. 次受種種臥具侍女.

然後意界處處分別. 以內界次第故建立外

界. 隨此次第建立識界. 如界次第處亦如是.

問蘊義云何. 答諸所有色若過去若未來若

現在. 若內若外若[&FFFF]#若細. 若劣若勝若遠

若近. 彼一切略說一色蘊. 積聚義故. 如財貨

蘊. 如是乃至識蘊當知依止十一種. 愛所依

處故. 於色等法建立過去等差別. 十一種愛

者. 謂顧變愛. 希望愛. 執著愛. 內我愛. 境界

愛. 欲愛定愛. 惡行苦愛. 妙行樂愛. 遠愛. 近

愛. 由如是愛所緣境故. 如其次第立過去等

種種差別. 又有差別. 謂已生未生差別故能

取所取差別故. 外門內門差別故. 染不染差

別故. 近遠差別故. 如其所應於色等諸法建

立過去等差別. 已生者. 謂過去現在. 未生

者. 謂未來. 外門者. 謂不定地內門者. 謂諸定

地. 餘句易了不復分別. 又苦相廣大故名爲

蘊. 如大材蘊. 依止色等發起生等廣大苦故.

如經言. 如是純大衆苦蘊集. 又荷雜染擔故

名爲蘊如肩荷擔. 荷雜染擔者. 謂煩惱等諸

雜染法依色等故. 譬如世間身之一分能荷

於擔. 卽此一分名肩名蘊. 色等亦爾. 能荷

雜染擔故. 名之爲蘊

問界義云何. 答一切法種子義. 謂依阿賴耶

識中諸法種子說名爲界. 界是因義故. 又能

持自相義是界義. 又能持因果性義是界義.

能持因果性者. 謂於十八界中根境諸界及

六識界. 如其次第又攝持一切. 法差別義是

下        欄

界義. 攝持一切法差別者. 謂諸經說地等諸

界及所餘界. 隨其所應皆十八界攝

問處義云何. 答識生長門義是處義. 當知種

子義. 攝一切法差別義. 亦是處義

復次如佛所說. 色如聚沫. 受如色泡. 想如陽

焰. 行如[&FFFF]#[&FFFF]#. 識如幻化. 問以何義故色如

聚沫. 乃至識如幻化. 答以無我故. 離淨故. 少

味故. 不堅實故. 謂非有遠離虛妄不堅實義.

是經所說諸句義. 又爲對治我淨樂常四[&FFFF]#

倒故. 如其次第說無我等諸句差別

大乘阿毘達磨雜集論卷第二

大乘阿毘達磨雜集論卷第三

安慧菩薩□

*大唐三藏法師玄□奉    詔譯

本事分中三法品第一之三

復次蘊界處廣分別云何1□2[&FFFF]#南曰

實有性等所知等  色等漏等已生等

過去世等諸緣等  云何幾種爲何義

問蘊界處中云何實有. 幾是實有. 爲何義

故觀實有耶. 答謂不待名言此餘根境是實

有義. 一切皆是實有. 爲捨執著實有我故. 觀

察實有. 所以建立此三問者. 爲斷相事二

愚及增益執故. 云何實有者辯實有相爲斷

相愚. 一切實有者爲斷事愚. 捨著實我者爲

斷增益執. 如是餘處如理應知. 不待名言根

境者. 謂不分別色受等名言而取自所取義.

經數: 一六○六

經名: 大乘阿毘達磨雜集論卷第三

頁數: 七○五

上        欄

不待此餘根境者. 謂不待此所餘義而覺自

所覺境. 非如於甁等事要待名言及色香等

方起甁等覺

云何假有. 幾是假有. 爲何義故觀假有耶. 謂

待1於名言此餘根境是假有義. 一切皆是假

有. 爲捨執著. 實有我故. 觀察假有

云何世俗有幾是世俗有. 爲何義故觀世俗

有耶. 謂雜染所緣是世俗有義. 一切皆是世

俗有. 爲捨執著雜染相我故. 觀察世俗有雜

染所緣者. 能發一切雜染義故. 雜染相我者.

執我爲雜染因故

云何勝義有. 幾是勝義有. 爲何義故觀勝義

有耶. 謂淸淨所緣是勝義有義. 一切皆是勝

義有. 爲捨執著淸淨我相故. 觀察勝義有. 淸

淨所緣者. 爲得淸淨緣此境界. 是最勝智所

行義故. 一切皆是勝義有者. 以一切法不離

眞如故. 諸法無我性是名眞如. 彼無我性眞

實有故

云何所知. 幾是所知. 爲何義故觀所知耶. 謂

所知有五種色. 心心所有法心不相應行無

爲. 色謂色蘊. 十色界十色處及法界法處所

攝諸色. 心謂識蘊. 七識界及意處. 心所有

法. 謂受蘊想蘊相應行蘊及法界法處一分.

心不相應行謂不相應行. 蘊及法界法處一

分. 無爲謂法界法處一分. 若依是處雜染淸

淨. 若所雜染及所淸淨. 若能雜染及能淸淨.

若於此分位. 若此淸淨性. 由依此故. 一切皆

是所知. 處者謂色法. 所染淨者. 謂心法. 能

染淨者. 謂貪等信等心所有法如其次第. 分

中        欄

位者. 謂於色心及2心法分位. 假立心不相應

行法. 淸淨性者. 謂淸淨無爲法. 如其所應非

一切. 所以者何. 唯法界及擇滅. 是淸淨性

故. 又所知法者. 謂3信解智所行故. 道理智

所行故. 不散智所行故. 內證智所行故. 他性

智所行故下智所行故. 上智所行故. 厭患智

所行故. 不起智所行故. 無生智所行故. 智智

所行故. 究竟智所行故. 大義智所行故. 當知

此中以十三種智所緣境界. 顯示所知義. 十

三智者. 謂聞所生智. 思所生智. 世間修所生

智. 勝義智. 他心智法智種類智. 苦智集智滅

智道智. 盡無生智. 大乘智. 如是諸智隨其次

第是*信解等智他心智名他性智者. 謂生他

心爲境故. 法智名下智者. 謂於諸諦最初生

故. 種類智名上智者. 謂從法智後所生故爲

厭患故名厭患智. 爲不起故名不起智. 緣無

生故名無生智. 緣智故名智智. 緣究竟故名

究竟智. 緣大義故名大義智. 自利利他名爲

大義. 爲捨執著知者見者我故. 觀察所知

云何所識. 幾是所識. 爲何義故觀所識耶.

4謂無分別故. 有分別故. 因故轉故相故. 相

所生故. 能治所治故. 微細差別故. 當知是所

識義. 無分別者. 謂五識身. 有分別者. 謂意

識身. 因者. 謂阿賴那識. 轉者. 謂所餘識. 相

者. 謂根及義. 相所生者. 謂根義所生諸識.

能治所治者. 謂有貪離貪. 有瞋離瞋. 有癡

離癡. 如是等. 微細差別者. 謂七種難識了別

差別. 故七種難識了別者. 一不可知了別器

了別. 謂一切時無分別行相故. 二種種行相

下       欄

了別. 爲一法一行有種種相. 此難建立是故

微細. 三俱有了別. 謂一時間諸識俱起. 云何

各別了自境界. 此難建立是故微細. 當知此

微細言通一切處. 四能治所治速疾□轉了

別. 謂具縛者云何有貪等心. 須臾轉變起離

貪等心. 五習氣了別. 謂諸業現行熏習於心.

云何非離心外別有習氣亦非卽心. 又與果

時次第而轉. 六相續了別. 謂無量種感自身

業熏習在識. 云何於餘明了將命終位暫起

覺悟. 餘業熏習轉於異趣令生相續. 七解脫

了別. 謂阿羅漢心證得第一無戱論法性. 超

過生死曾所積習一切種有漏行. 云何此心

行相流轉. 此難建立是故微細. 如是當知. 一

切皆是所識. 爲捨執著能見者等我故. 觀察

所識. 見者等言當知. 爲顯見者聞者嗅者嘗

者觸者識者

云何所通達. 幾是所通達爲何義故觀所通

達耶. 謂轉變故隨聞故入行故來故往故出

離故. 是所通達義言所通達者. 謂六神通所

有境界. 以如意通運轉差別所顯故. 說此所

通達境界名爲轉變. 以天耳通了達種種異

趣音聲故名隨聞. 以他心通了有貪等種種

心行. 故名入行. 以宿住通了過去生展轉來

事. 故名來. 以天眼通了達未來所往生事故

名往. 以漏盡通了知解脫三界方便故名出

離. 如是一切皆是所通達. 後以三通遍緣一

切境界故爲捨執著5自威德我故. 觀察所通

達

云何有色. 幾是有色. 爲何義故觀有色耶. 謂

經數: 一六○六

經名: 大乘阿毘達磨雜集論卷第三

頁數: 七○六

上      欄

色自性故. 依大種故. [&FFFF]#集故. 有方所故. 處

遍滿故. 方所可說故. 方處所行故. 二同所行

故. 相屬故. 隨逐故. 顯了故. 變壞故. 顯示故

積集建立故. 外門故. 內門故. 長遠故. 分限

故. 暫時故. 示現故. 是有色義. 色自性者. 謂

卽用色法爲自性故名爲有色. 非與餘色合

故名爲有色. 是故最初說色自性. 依大種者.

此顯與餘色合故名有色. 諸所造色與大種

色合故名有色. 諸大種色展轉合故名有色.

[&FFFF]#集者. 卽有色法以[&FFFF]#爲集名爲喜集. 非如

現在[&FFFF]#愛以先觸受等爲集名爲[&FFFF]#集. 有方

所者. 有分量故. 處遍滿者. 形量遍十方故.

方所可說者. 可說在此在彼方故. 方處所行

者. 謂隨所住方所緣性故. 二同所行者. 謂二

有情共所緣性故. 非如無色法. 如自所受他

不能取故. 相屬者. 謂眼識等亦名有色繫. 屬

有色根故. 隨逐者. 謂生無色界異生諸色種

子所隨逐故. 顯了者謂諸尋思由能顯了所

緣境故. 變壞者. 謂五蘊. 由手等所觸受等所

切. 隨其所應卽便變壞以變壞是色義故. 顯

示者. 謂諸言說顯示義故. 積集建立者. 謂極

微已上色. 有微細分可建立故外門者. 謂欲

界色. 妙欲愛所生故. 內門者謂色界色. 定心

愛所生故. 由此道理說彼諸色. 名意生身. 長

遠者. 謂異生色不可建立. 前後兩際有邊量

故. 分限者. 謂有學色. 已作生死分限故. 暫

時者. 謂無學色. 唯餘現在一有身故. 示現

者. 謂如來等所現諸色. 唯是示現非眞實故.

一切皆是有色. 或隨所應. 一切是有色者. 謂

中         欄

變壞色等. 隨所應者. 謂餘色外門等六. 色差

別當知與受等共. 爲捨執著有色我故. 觀察

有色

云何無色. 幾是無色. 爲何義故觀無色耶謂

有色相違是無色義. 一切皆是無色. 或隨所

應. 爲捨執著無色我故. 觀察無色. 一切是無

色者. 謂與無色相繫屬故

云何有見. 幾是有見. 爲何義故觀有見耶. 謂

眼所行境是有見義. 餘差別如有色說. 謂如

前說. 色自性等乃至示現說名有色. 如是有

見自性等乃至示現. 說名有見一切皆是有

見. 或隨所應. 一切是有見者. 謂相屬有見.

等所以者何. 諸無色法與有見色相屬故. 亦

名有見爲捨執著眼境我故. 觀察有見

云何無見. 幾是無見. 爲何義故觀無見耶. 謂

有見相違是無見義. 一切皆是無見. 或隨所

應. 爲捨執著非眼境我故. 觀察無見

云何有對. 幾是有對爲何義故觀有對耶. 謂

諸有見者皆是有對. 又三因故說名有對. 謂

種類故. 積集故. 不修治故. 種類者. 謂諸色

法互爲能□. 互爲所□. 能□往來是有對義.

此唯應言互爲能□. 所以復言互爲所□者.

爲建立光明等色是有對故. 以彼唯是所□

非能□性性自爾故. 種類是自性義. 積集者.

謂極微已上. 以一極微無對□故. 不修治者.

謂非三摩地自在轉色. 定自在力所轉諸色

無對□故. 如平等心. 諸1天2又損害依處. 是

有對義謂若依若緣能生瞋□名爲有對. 卽

以如是有對義故. 一切皆是有對. 或隨所應.

下      欄

謂所餘義爲捨執著不遍行我故. 觀察有對

云何無對. 幾是無對. 爲何義故觀無對耶. 謂

有對相違是無對義. 一切皆是無對. 或隨所

應爲捨執著遍行我故. 觀察無對. 云何有漏.

幾是有漏. 爲何義故觀有漏耶. 謂漏自性故.

漏相屬故. 漏所縛故. 漏所隨故. 漏隨順故漏

種類故. 是有漏義. 漏自性者. 謂諸漏自性

漏性合故名爲有漏. 3漏相屬者. 謂漏共有心

*心法. 及眼等漏相應故. 漏所依故. 如其次

第名有漏. 漏所縛者謂有漏善法. 由漏勢力

招後有故. 漏所隨者. 謂餘地法. 亦4爲餘地

諸漏[&FFFF]#重所隨逐故. 漏隨順者. 爲順決擇分.

雖爲煩惱[&FFFF]#重所隨. 然得建立爲無漏性. 以

背一切有順彼對治故. 漏種類者. 謂阿羅漢

有漏諸蘊. 前生煩惱所起故. 五取蘊十五界

十處全及三界二處少分是有漏. 謂除最後

三界二處少分聖道眷屬及諸無爲. 非有漏

故. 爲捨執著漏合我故. 觀察有漏

云何無漏. 幾是無漏爲何義故觀無漏耶. 謂

有漏相違是無漏義. 五無取蘊全及三界二

處少分是無漏. 爲捨執著離漏我故. 觀察無

漏

云何有諍. 幾是有諍. 爲何義故觀有諍耶. 謂

以依如是貪瞋癡故. 執持刀杖發起一切□

訟違諍. 執持刀杖等是諍因貪等是諍自性.

如是彼自性故. 彼相屬故. 彼所縛故. 彼所隨

故. 彼隨順故. 彼種類故. 是有諍義. 乃至有

漏有爾所量. 有諍亦爾. 彼所隨義故. 爲捨執

著諍合我故. 觀察有諍

經數: 一六○六

經名: 大乘阿毘達磨雜集論卷第三

頁數: 七○七

上      欄

云何無諍. 幾是無諍. 爲何義故觀無諍耶. 謂

有諍相違是無諍義. 乃至無漏有爾所量無

諍亦爾. 爲捨執著離諍我故觀察無諍

云何有染. 幾是有染爲何義故觀有染耶. 謂

若依如是貪瞋癡故. 染著後有自身. 彼自性

故. 彼相屬故. 彼所縛故. 彼隨逐故. 彼隨順

故. 彼種類故. 是有染義. 染著後有者. 謂貪

□癡是染著. 後有因故名染. 云何瞋□是染

著後有因. 謂由憎嫉諸淸淨法染著後有故.

如是乃至有諍有爾所量. 有染亦爾. 爲捨執

著染合我故觀察有染

云何無染. 幾是無染. 爲何義故觀無染耶. 謂

有染相違是無染義. 乃至無諍有爾所量. 無

染亦爾. 爲捨執著離染我故. 觀察無染. 云何

依耽嗜. 幾是依耽嗜. 爲何義故觀衣耽嗜耶.

謂若依如是貪瞋癡故. 染著五欲. 彼自性故.

彼相屬故. 彼所縛故. 彼隨逐故. 彼隨順故.

彼種類故. 是依耽嗜義. 何等瞋□能起染著.

謂憎嫉出離如是乃至有染有爾所量. 依耽

嗜亦爾. 爲捨執著耽嗜合我故. 觀察依耽嗜

云何依出離幾是依出離. 爲何義故觀依出

離耶. 謂依耽嗜相違是依出離義. 乃至無染

有爾所量. 出離亦爾. 爲捨執著離耽嗜我故.

觀察出離

云何. 有爲幾是有爲. 爲何義故觀有爲耶. 謂

若法有生滅住異可知. 當知是有爲義. 一切

皆是有爲. 唯除法界法處一分. 爲捨執著無

常我故. 觀察有爲

云何無爲. 幾是無爲. 爲何義故觀無爲耶謂

中      欄

有爲相違是無爲義. 法界法處一分是無爲

爲捨執著常住我故觀察無爲. 問無1取五蘊

當言有爲. 當言無爲. 答彼不應言有爲無爲.

何以故. 諸業煩惱所不爲故. 不應言有爲. 隨

欲限前不限前故. 不應言無爲. 所以者何. 無

取諸蘊隨所欲樂. 若現前若不現前無爲不

爾. 以常住故問如薄伽梵說. 一切法有二種.

謂有爲無爲. 云何今說此法非有爲非無爲

耶答此亦不離2二種故. 所以者何. 若由此義

說名有爲. 不以此義說名無爲. 若由此義說

名無爲. 不以此義說名有爲. 依此道理唯說

二種. 何以故. 隨欲現前不現前義故說名有

爲. 諸業煩惱所不爲義故. 說名無爲. 是故此

亦不離二種

云何世間. 幾是世間. 爲何義故觀世間耶. 謂

三界所攝及出世智後所得似彼顯現是世間

義. 似彼顯現者. 謂似三界所攝相顯現. 似眞

如等所現相貌. 是出世間. 未曾得故 如是諸

蘊一分十五界十處全. 及三界二處一分. 是

世間. 一分者. 謂除正智所攝及後所得似出

世間相顯現幷無爲法. 爲捨執著世依我故.

觀察世間

云何出世. 幾是出世. 爲何義故觀出世耶謂

能對治三界. 無顚倒無戱論無分別故. 是無

分別出世間義. 能對治三界者. 謂諸聖道此

復二種. 一聲聞獨覺所得. 對治常等顚倒. 無

顚倒分別故名無分別. 二菩薩等所得. 對治

一切色等法戱論. 無戱論分別故名無分別.

諸無爲法非一切分別所依處故. 名無分別

下         欄

又出世後所得. 亦名出世. 依止出世故. 如是

諸蘊一分. 及三界二處一分是出世爲捨執

著獨存我故. 觀察出世

云何已生. 幾是已生. 爲何義故觀已生耶. 謂

過去現在是已生義. 一切一分是已生. 爲捨

執著非常我故. 觀察已生. 又有二十四種已

生. 謂最初已生. 相續已生. 長養已生. 彼止

已生. 轉變已生. 成熟已生. 退墮已生勝進

已生淸淨已生. 不淸淨已生. 運轉已生. 有

種已生. 無種已生. 影像自在示現已生. 展轉

已生. 刹那壞已生. 離會已生. 異位已生. 生

死已生. 成壞已生. 先時已生. 死時已生. 中

時已生. 續時已生. 最初已生者. 謂初續生

時. 相續已生者. 謂續生已後. 長養已生者謂

由眠夢飮食梵行定爲因. 四種長養. 依止已

生者. 謂內諸根. 轉變已生者. 謂能隨順生樂

受等諸根變異成熟已生者. 謂於衰老位. 退

墮已生者. 謂捨善趣生惡趣中. 勝進已生者.

謂與彼相違. 淸淨已生者. 謂遊戱3忘念意

相憤怨. 樂變化天. 他化自在色無色界諸天.

多放逸故. 隨其所應. 於4所受用境及所住

定自在而轉. 不淸淨已生者. 謂彼所餘. 運

轉已生者. 謂往來位. 有種已生者. 謂除阿

羅漢最後蘊. 無種已生者. 謂最後蘊. 影像自

在示現已生者. 謂所知事同分色. 解脫所生

色. 及如來等色. 如其次第. 展轉已生者. 謂

前後生相續. 刹那壞已生者. 謂一一刹那諸

行相. 離會已生者. 謂愛不愛於會離位. 及心

於有貪離貪等位. 異位已生者. 謂於執邏藍

經數: 一六○六

經名: 大乘阿毘達磨雜集論卷第三

頁數: 七○八

上       欄

等位. 生死已生者. 謂有情世間. 成壞已生

者. 謂器世間. 先時已生者. 謂1先時有. 死時

已生者. 謂死有. 中時已生者. 謂中有. 續時

已生者. 謂生有

云何非已生. 幾是非已生爲何義故觀非已

生耶. 謂未來及無爲法. 是非已生義. 一切一

分是非已生. 爲捨執著常住我故. 觀察非已

生. 又已生相違是非已生義

云何能取. 幾是能取. 爲何義故觀能取耶. 謂

諸色根及心心法. 是能取義. 三蘊全色行蘊

一分. 根相及相應相. 如其次第十二界六處

全及法界法處一分相應自體. 是能取. 爲捨

執著能受用我故. 觀察能取受用我者. 計我

能得愛不愛境. 又能取有四種. 謂不至能取.

至能取. 自相現在各別境界能取. 自相共相

一切時一切境界能取. 不至能取者. 謂眼耳

意根. 至能取者. 謂餘根. 自相現在各別境界

能取者. 謂五根所生. 自相共相一切時一切

境界能取者. 謂第六根所生又由和合識等

生故. 假立能取性. 所以者何. 以依衆緣和合

所生識等. 假說能取. 不由眞實義諸法無作

用故

云何所取. 幾是所取. 爲何義故觀所取耶. 謂

諸能取亦是所取. 以眼根等意識所取故. 或

有所取非能取. 謂唯是取所行義. 唯者決定

義. 此言爲簡心所有法. 一切皆是所取. 爲捨

執著境界我故. 觀察所取

云何外門. 幾是外門. 爲何義故觀外門耶. 謂

欲界所繫法是外門義. 除依佛敎所生聞思

中        欄

慧及彼隨法行所攝心*心法等. 問何故聞思

所生慧及彼隨法行所攝心*心法等. 非外門

耶. 答等流法爲因故. 由此勢力緣涅槃等. 等

流法者. 謂諸佛眞證種類敎法. 鼻識舌識香

味四界. 香味兩處全及餘一分欲界所攝. 是

外門. 爲捨執著不離欲我故. 觀察外門

云何內門. 幾是內門. 爲何義故觀內門耶. 謂

外門相違是內門義. 除四界二處全及所餘

一分. 是內門. 爲捨執著離欲我故. 觀察內

門. 云何染汚. 幾是染汚. 爲何義故觀染汚

耶. 謂不善及有覆無記法. 是染汚義. 有覆無

記者. 謂遍行意相應煩惱等. 及色2無色界繫

諸煩惱等. 諸蘊十界四處一分是染汚. 十界

者. 謂七識色聲法界. 四處者. 謂色聲意法

處. 爲捨執. 著煩惱合我故. 觀察染汚

云何不染汚. 幾是不染汚. 爲何義故觀不染

汚耶. 謂善及無覆無記法. 是不染汚義. 八界

八處全. 諸蘊及餘界處一分. 是不染汚. 爲捨

執著離煩惱我故. 觀察不染汚

云何過去. 幾是過去. 爲何義故觀過去耶. 謂

自相已生3故滅故. 因果已受用故. 染淨功用

已謝故. 攝因已壞故. 果及自相有非有故. 憶

念分別相故. 戀爲雜染相故. 捨爲淸淨相故.

是過去義. 因果已受用者. 謂已生故已滅故.

如其次第. 染淨功用已謝者. 謂如現在貪等

信等令心染淨. 功能無故. 攝因已壞者. 置習

氣已方滅故. 果及自相有非有者. 謂於今時

所引習氣有故. 能引實事無故. 憶念分別相

者. 謂唯有彼所緣境相故. 一切一分是過去.

下        欄

除未來現在及無爲故. 爲捨執著流轉我故.

觀察過去

云何未來. 幾是未來. 爲何義故觀未來耶. 謂

有因非已生故. 未得自相故. 因果未受用故.

雜染淸淨性未現前故. 因果自相有非有故.

希爲雜染相故. 不希爲淸淨相故. 是4未來

義. 有因非已生者. 爲簡無爲. 彼雖非已生而

無因故. 未得自相者. 自體未生故. 因果未受

用者. 謂彼種子未作所作故. 彼性未生故. 一

切一分是未來. 爲捨執著流轉我故. 觀察未

來. 云何現在. 幾是現在. 爲何義故觀現在耶.

謂自相已生未滅故. 因果受用未受用故. 染

淨現前故. 能顯過去未來相故. 作用現前故.

是現在義. 因果受用未受用者. 謂因已滅故.

果猶有故. 能顯過去未來相者. 謂現在世是

能施設去來世相. 所以者何. 依止現在假立

去來故. 約當得位假立未來. 約曾得位假立

過去. 作用現前者. 謂眼等法正爲識等所依

等事故. 一切一分是現在. 爲捨執著流轉我

故. 觀察現在. 問何故過去未來現在. 說名言

事非涅槃等耶. 答內自所證不可說故. 唯曾

當現是言說所依處故. 所以者何. 因說過去

等事. 遂顯經中三種言事. 謂依三世建立非

涅槃等. 由彼內自所證離名言故. 不可宣說.

又唯去來今. 5是見聞覺知言說所依處故

云何善. 幾是善. 爲何義故觀善耶. 謂自性故

相屬故隨逐故發起故第一義故生得故6方

便故現前供養故饒益故引攝故對治故寂靜

故等流故. 是善義. 五蘊十界四處一分是善.

經數: 一六○六

經名: 大乘阿毘達磨雜集論卷第四

頁數: 七○九

上      欄

十界者. 謂七識色聲法界. 四處者. 謂色聲意

法處. 爲捨執著法合我故觀察善. 自性善者.

謂信等十一心所有法. 相屬善者. 謂彼相應

法. 隨逐善者. 謂卽彼諸法習氣. 發起善者.

謂彼所發身業語業. 第一義善者. 謂眞如. 生

得善者. 謂卽彼諸善法. 由先串習故感得如

是報. 由此自性卽於是處不由思惟任運樂

住. 卽於是處者. 謂於信等處. 由此自性不由

思惟者. 謂無功用不假善友力等. 任運樂住

者. 非唯欲樂. 是生得. 亦信等俱任運起故.

方便善者. 謂依止親近善丈夫故. 聽聞正法

如理作意. 修習淨善法隨法行. 修習淨善者.

謂於正法中一切聞等所生善法. 現前供養

善者. 謂想對如來建立靈廟圖寫尊容. 或想

對正法書治法藏與供養業. 饒益善者. 謂以

四攝事饒益一切有情. 引攝善者. 謂以施性

福業事及戒性福業事故. 引攝生天樂異熟.

引攝生富貴家. 引攝隨順淸淨法. 引攝生天

樂異熟及生富貴家者. 顯得尊貴因. 引攝隨

順淸淨法者. 顯得涅槃因. 對治善者. 謂厭壞

對治. 斷對治. 持對治. 遠分對治. 伏對治. 離

繫對治. 煩惱障對治. 所知障對治. 此諸對治

後當廣釋. 寂靜善者. 謂永斷貪欲永斷瞋□

永斷愚癡. 永斷一切煩惱. 若想受滅. 若有餘

依涅槃界. 若無餘依涅槃界. 若無所住涅槃

界. 如是皆名寂靜善法. 等流善者. 謂已. 得

寂靜者. 由此增上力故. 發起勝品神通等世

出世共不共功德

大乘阿毘達磨雜集論卷第三

中          欄

大乘阿毘達磨雜集論卷第四

安慧菩薩□

*大唐三藏法師玄□奉   詔譯

本事分中三法品第一之四

云何不善. 幾是不善. 爲何義故觀不善耶謂

自性故相屬故隨逐故發起故第一義故生得

故方便故現前供養故損害故引攝故所治故

障□故. 是不善義. 五蘊十界四處一分是不

善. 爲捨執著非法合我故. 觀察不善. 自性

不善者. 謂除染汚意相應及色無色界煩惱

等. 所餘能發惡行煩惱隨煩惱. 此復云何. 謂

欲界繫不任運起者是不善. 若任運起能發

惡行者亦是不善. 所餘是有覆無記. 相屬不

善者. 謂卽此煩惱隨煩惱相應法. 隨逐不善

者. 謂卽彼習氣. 發起不善者. 謂彼所起身業

語業. 第一義不善者. 謂一切流轉. 生得不善

者. 謂由串習不善故感得如是異熟. 由此自

性卽於不善任運樂住. 方便不善者. 謂依止

親近不善丈夫故. 聽聞不正法不如理作意.

行身語意惡行. 現前供養不善者. 謂想對歸

依隨一天衆已. 或殺害意爲先. 或邪惡見爲

1先. 建立祠廟興供養業. 令無量衆廣樹非

福. 殺害意爲先建立祠廟者. 謂於是處害牛

羊等以祭天神. 邪惡見爲先建立祠廟者. 謂

於是處受自餓等苦心福心願. 損害不善者.

謂於一切處起身語意種種邪行. 引攝不善

者. 謂行身語意諸惡行已. 於惡趣善趣引攝

下      欄

不愛果異熟. 或引或滿. 於惡趣中具受引滿

果異熟. 於諸善趣唯受滿果. 謂生彼已由惡

行力受貧窮苦. 所治不善者. 謂諸對治所對

治法. 障□不善者. 謂能障□諸善品法. 如數

與衆集等

云何無記. 幾是無記. 爲何義故觀無記耶. 謂

自性故相屬故隨逐故發2起故第一義故生

得故方便故現前供養故饒益故受用故引攝

故對治故寂靜故等流故. 是無記義. 八界八

處全及餘蘊界處一分. 是無記. 八界者. 謂五

色根香味觸界. 八處亦爾. 爲捨執著離法非

法我故. 觀察無記. 自性無記者. 謂八色界處

意相應品. 命根衆同分. 名句文3身. 相屬無

記者. 謂懷非穢非淨心者. 所有由名句文身

所攝受心及4心法. 非穢非淨心者. 顯善不善

相違心. 由名句文身所攝受者. 顯彼行相義.

以彼意言門轉故. 隨逐無記者. 謂卽彼戱論

習氣. 以名身等熏習心故. 由此習氣5後戱論

生. 發起無記者. 謂彼所攝諸心心法所發身

業語業. 6此所攝者. 謂懷非穢非淨心者. 所

有名身等戱論行相所攝心心法. 第一義無

記者. 謂虛空非擇滅. 生得無記者. 謂諸不善

有漏善法7報方便無記者. 謂非染非善心者.

所有威儀路工巧處法. 非染非善心者. 此顯

若非染非善心所發威儀路等. 是無記性. 所

餘隨其所應或善或不善. 現前供養無記者.

謂如有一想對歸依隨一天衆. 遠離殺害意

邪惡見. 而建立祠廟興供養業. 令無量衆於

如是處不生長福非福. 饒益無記者. 謂如有

經數: 一六○六

經名: 大乘阿毘達磨雜集論卷第四

頁數: 七一○

上       欄

一於自僕使妻子等所. 以非穢非淨心而行

惠施. 受用無記者. 謂如有一以無簡擇無染

汚心受用資具. 無簡擇心者爲別善性. 無染

汚心者爲別不善性. 引攝無記者. 謂如有一

於工巧處串習故. 於當來世復引攝如是相

身. 由此身故. 習工巧處速疾究竟. 對治無記

者. 謂如有一爲治疾病得安樂故. 以簡擇心

好服醫藥. 寂靜無記者. 謂色無色界諸煩

惱等. 由奢摩他所藏伏故. 等流無記者. 謂變

化心俱生品. 是證等流故名等流無記. 變化

心相應共有等法名俱生品. 此心*心法謂嬉

戱故發起變化是無記性. 若爲利益安樂有

情. 當知是善. 復有示現善不善無記法. 此復

云何. 謂佛及得第一究竟菩薩摩訶薩. 爲欲

饒益諸有情故有所示現. 當知此中無有一

法眞實可得. 有所示現者. 謂佛菩薩由所化

有情力故. 示現種種善不善等. 示現不善者.

謂化作賊等示現斷其首足等事. 怖餘有情

令調伏故

云何欲界繫. 幾是欲界繫. 爲何義故觀欲界

繫耶. 謂未離欲者所有善不善無記法. 是欲

界繫義. 未離欲言顯猶未離少分欲界欲. 是

未證得三摩地義. 若異此者非至定法. 亦應

是欲界繫. 所以者何. 由彼已得三摩地故. 愛

樂斷滅. 以所治[&FFFF]#重少分斷故. 亦得說有一

分離欲. 外諸色等是未離欲. 對增上力所生

故. 亦名欲界繫. 經言. 一切有情共有業增

上力所生者. 爲顯生色無色界者亦有未離

欲. 業種隨逐故. 四界二處全. 及餘蘊界處

中        欄

一分. 是欲界繫. 四界者. 謂香味鼻舌識界.

二處者. 謂香味處. 餘一分者. 謂除色無色界

繫及無漏法. 爲捨執著欲增上我故. 觀察欲

界繫

云何色界繫. 幾是色界繫. 爲何義故觀色界

繫耶. 謂已離欲界欲. 未離色界欲者. 所有善

無記法. 是色界繫義. 除前所說四界二處. 餘

蘊界處一分是色界繫. 一分者. 謂除欲無色

界繫及無漏法. 爲捨執著離欲界欲我故. 觀

察色界繫

云何無色界繫. 幾是無色界繫. 爲何義故觀

無色界繫耶. 謂已離色界欲. 未離無色界欲

者. 所有善無記法. 是無色界繫義. 三界二處

四蘊一分. 是無色界繫. 三界者. 謂意界法界

意識界. 二處者. 謂意處法處. 四蘊者. 謂受

等. 亦有三摩地所生色. 少故不說. 一分者.

謂除欲色界繫及無漏法. 爲捨執著離色界

欲我故. 觀察無色界繫

復次有一分離欲. 具分離欲. 通達離欲. 損伏

離欲. 永害離欲. 一分具分離欲者. 謂或依地

離欲說. 若於此地乃至能斷八品煩惱. 是一

分離欲. 若已斷第九品. 是具分離欲. 或依薩

迦耶離欲說. 若有學位是一分離欲. 若無學

位是具分離欲. 通達離欲者. 謂由見道離欲.

損伏離欲者. 謂由世間道離欲. 永害離欲者.

謂由出世間道離欲. 復有十種離欲. 謂自性

離欲. 損害離欲任持離欲. 增上離欲. 愚癡離

欲. 對治離欲. 遍知離欲. 永斷離欲. 有上離欲.

無上離欲. 如是十種離欲當知. 是違背義不

下         欄

必斷義. 由自性故離欲名自性離欲. 乃至由

永斷故離欲名永斷離欲. 如是諸句義分別

種類應知. 自性離欲者. 謂於苦受及順苦受

處法生厭背性. 損害離欲者. 譯習欲者暢熱

惱已生厭背性. 任持離欲者. 謂飽食已於諸

美膳生厭背性. 增上離欲者. 謂得勝處已於

下劣處生厭背性. 猶如世間已得城主等勝

位已. 於村主等下劣位生厭背心. 愚癡離欲

者. 謂諸愚夫於涅槃界生厭背性. 以不了達

寂靜性故. 及堅實著薩迦耶故. 對治離欲者.

謂由世出世道斷諸煩惱. 遍知離欲者. 謂已

得見道者於三界法生厭背性   由遍了知行

苦性已. 厭背一切有漏事故. 永斷離欲者. 謂

永斷地地諸煩惱已生厭背性. 有上離欲者.

謂諸世間聲聞獨覺所有離欲. 無上離欲者.

謂佛菩薩所有離欲. 爲欲利樂諸有情故

云何有學. 幾是有學. 爲何義故觀有學耶. 謂

心解脫者所有善法. 是有學義. 從積集資糧

位已去名心解脫者. 當知心證解脫分位. 名

積集資糧位. 十界四處諸蘊一分是有學. 十

界者. 謂七識色聲法界. 四處者. 謂色聲意法

處. 爲捨執著心解脫我故. 觀察有學

云何無學. 幾是無學. 爲何義故觀無學耶. 謂

於諸學處已得究竟者所有善法. 是無學義.

以阿羅漢等於增上戒心慧學處已得究竟故

名無學. 十界四處諸蘊一分是無學. 爲捨執

著已脫我故. 觀察無學

云何非學非無學. 幾是非學非無學. 爲何義

故觀非學非無學耶. 謂諸異生所有善不善